smcproject/ml-wiki-sentences huggingface dataset:
കൗണ്ടി ആസ്ഥാനവും ഏറ്റവും വലിയ നഗരവുമായ സാൻ ജോസ് , അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള പത്താമത്തെ നഗരവും കാലിഫോർണിയയിലെ ഏറ്റവും ജനസംഖ്യയുള്ള മൂന്നാമത്തെ നഗരവുമാണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ കൗണ്ടിയുടെ ആകെ വിസ്തീർണ്ണം 1,304 ചതുരശ്ര മൈൽ (3,380 ചതുരശ്ര കിലോമീറ്റർ) ആണ്.
ഇതിൽ 1,290 ചതുരശ്ര മൈൽ (3,300 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 14 ചതുരശ്ര മൈൽ (36 ചതുരശ്ര കിലോമീറ്റർ) അതായത് (1.1%) പ്രദേശം ജലം ഉൾപ്പെട്ടതുമാണ്.
സാന്താ പോള
സാന്താ പോള , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് വെഞ്ചുറ കൗണ്ടിയിലുൾപ്പെട്ട ഒരു നഗരമാണ്.
സാന്താ ക്ലാര നദി യുടെ താഴ്വരയിലെ ഫലഭൂയിഷ്ടമായ തോട്ടങ്ങൾക്കിടയിലായി സ്ഥിതി ചെയ്യുന്ന ഈ നഗരം "സിട്രസ് കാപ്പിറ്റൽ ഓഫ് ദ വേൾഡ്" എന്ന പേരിൽ വിനോദ സഞ്ചാരികളെ ആകർഷിക്കുന്നു.
കാലിഫോർണിയയിലെ പെട്രോളിയം വ്യവസായത്തിന്റെ ആദ്യകാല കേന്ദ്രങ്ങളിലൊന്നാണ് സാന്ത പോള നഗരം.
1890 ൽ സ്ഥാപിതമായ യൂണിയൻ ഓയിൽ കമ്പനി ഓഫ് കാലിഫോർണിയയുടെ സ്ഥാപക കെട്ടിടമായ യൂണിയൻ ഓയിൽ കമ്പനി ബിൽഡിംഗ് ഇപ്പോൾ കാലിഫോർണിയ ഓയിൽ മ്യൂസിയമായി പരിവർത്തനം ചെയ്യപ്പെട്ടിരിക്കുന്നു.
2000 ലെ സെൻസസ് പ്രകാരം 28,598 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിൽ 29,321 ആയി വർദ്ധിച്ചിരുന്നു.
ഇന്നത്തെ സാന്ത പോള നഗരം നിലനിൽക്കുന്ന പ്രദേശം  യഥാർത്ഥത്തിൽ ഒരു തദ്ദേശീയ അമേരിക്കൻ ഇന്ത്യൻ ജനതയായ ചുമാഷ് വർഗ്ഗത്തിൻറെ അധിവാസകേന്ദ്രമായിരുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം സാന്താ പോള നഗരത്തിൻറെ ആകെ വിസ്തീർണം 4.7 ചതുരശ്ര മൈൽ (12 ചതുരശ്ര കിലോമീറ്റർ) ആണ്.
ഇതിൽ 4.6 ചതുരശ്ര മൈൽ (12 ചതുരശ്ര കിലോമീറ്റർ) ഭൂപ്രദേശം കര ഭൂമിയും 0.1 ചതുരശ്ര മൈൽ (0.26 ചതുരശ്ര കിലോമീറ്റർ) ഭൂപ്രദേശം (2.41% ) ജലം ഉൾപ്പെട്ടതുമാണ്.
സാന്താ ക്ലാര നദിയുടെ വടക്കൻ തീരത്ത് സാന്താ ക്ലാരാ നദീതടത്തിൽ ഫലവൃക്ഷത്തോപ്പുകളാൽ ചുറ്റപ്പെട്ടാണ് ഈ നഗരം സ്ഥിതി ചെയ്യുന്നത്.
അവലംബം ↑ ↑ Claims to Fame - Agriculture , Epodunk , accessed April 16, 2007.
↑ ↑ ↑ 1 2 ↑ ↑ ↑ ↑ ↑ ↑ ↑
സാന്താ ബാർബറ കൗണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ തെക്കൻ മേഖലയിൽ സ്ഥിതിചെയ്യുന്ന ഒരു കൌണ്ടിയാണ് സാന്ത ബാർബറ കൗണ്ടി (ഔദ്യോഗിക പേര്: കൌണ്ടി ഓഫ് സാന്താ ബാർബറ).
2010 ലെ സെൻസസ് പ്രകാരം ഈ കൗണ്ടിയിലെ ആകെ  ജനസംഖ്യ 423,895 ആയിരുന്നു.
കൗണ്ടി ആസ്ഥാനം സാന്താ ബാർബറ നഗരവും ഏറ്റവും വലിയ നഗരം സാന്താ മരിയ യുമാണ്.
വടക്കൻ ചാനൽ ദ്വീപുകൾ ഉൾപ്പെടെയുള്ള സാന്താ ബാർബറ കൗണ്ടി പ്രദേശത്ത് തദ്ദേശീയ അമേരിക്കൻ ഇന്ത്യൻ ജനവർഗ്ഗം 13,000 വർഷങ്ങൾക്ക് മുമ്പുതന്നെ താമസമുറപ്പിച്ചിരുന്നു.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ അനുസരിച്ച് സാന്താ ബാർബറ കൗണ്ടിയുടെ ആകെ വിസ്തീർണ്ണം ഏകദേശം 3,878 ചതുരശ്ര മൈൽ (9,810 ചതുരശ്ര കിലോമീറ്റർ) ആണ്.
ഇതിൽ 2,735 ചതുരശ്ര മൈൽ (7,080 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 1,054 ചതുരശ്ര മൈൽ (2,730 ചതുരശ്ര കിലോമീറ്റർ) അതായത് (27.8 ശതമാനം) ഭാഗം ജലം ഉൾപ്പെട്ടതുമാണ്.
സാൻ മിഗ്വെൽ ദ്വീപ് , സാന്താ ക്രൂസ് ദ്വീപ് , സാന്ത റോസ ദ്വീപ് , സാന്താ ബാർബറ ദ്വീപ് എന്നിങ്ങനെ ചാനൽ ദ്വീപുകളിലെ നാലു ദ്വീപുകൾ സാന്താ ബാർബറ കൗണ്ടിയിലുൾപ്പെട്ടിരിക്കുന്നു.
വെഞ്ചുറ കൗണ്ടിയിലെ അനക്യാപ്പ് ദ്വീപും ഈ നാലു ദ്വീപുകളും കൂടിച്ചേർന്ന് ചാനൽസ് ഐലൻ‌റ് ദേശീയോദ്യാനത്തിൻറെ മുഖ്യഭാഗം കയ്യാളുന്നു.
സാന്താ ബാർബറ
സാന്താ ബാർബറ ("സെൻറ് ബാർബറ" എന്നതിൻറെ സ്പാനിഷ്) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ സാന്താ ബാർബറ കൌണ്ടി യുടെ ആസ്ഥാനമായ നഗരമാണ്.
അമേരിക്കൻ ഐക്യനാടുകളിലെ പടിഞ്ഞാറൻ തീരങ്ങളിലെ ഏറ്റവും ദൈർഘ്യമേറിയ സമുദ്രതീരത്തിൻറെ തെക്കൻ ഭാഗത്തിന് അഭിമുഖമായി സ്ഥിതി ചെയ്യുന്ന ഈ നഗരം സ്ഥിതിചെയ്യുന്നത് കുത്തനെ ഉയർന്നു കിടക്കുന്ന സാന്താ യ്നെസ് മലനിരകൾക്കും പസഫിക് സമുദ്രത്തിനുമിടയിലാണ് .
സാന്താ ബാർബറ, മെഡിറ്ററേനിയൻ കാലാവസ്ഥ യുളള പ്രദേശമായി മിക്കപ്പോഴും വിശേഷിപ്പിക്കപ്പെടുന്നു.
ഈ നഗരം " അമേരിക്കൻ റിവൈര " (കടൽത്തീരത്തിനുള്ള ഇറ്റാലിയൻ പദം) എന്ന പേരിൽ ഉയർത്തിയിട്ടുണ്ട്.
2010 ലെ ജനസംഖ്യ 88,410 ആയിരുന്നത്  2014 ലെ കണക്കുകൾ പ്രകാരം 91,196 ആയി വർദ്ധിച്ചിരുന്നു.
സാന്താ മാരിയ കഴിഞ്ഞാൽ ഇത് കൌണ്ടിയിലെ രണ്ടാമത്തെ ഏറ്റവും ജനസംഖ്യയുള്ള നഗരമാണ്.
തുടർച്ചയായി കിടക്കുന്ന ഗോലെറ്റ , കാർപ്പിൻറേരിയ തുടങ്ങിയ നഗരപ്രദേശങ്ങളും സംയോജിപ്പിക്കപ്പടാത്ത മേഖലകളായ ഇസ്ല വിസ്ത , മോണ്ടെസിറ്റോ , മിഷൻ കാന്യൺ , ഹോപ്പ് റാഞ്ച് , സമ്മർലാൻറ് എന്നിവയും മറ്റു പ്രദേശങ്ങളും ഉൾപ്പെടെയുള്ള ഏകദേശം ജനസംഖ്യ 220,000 ആണ്.
കൌണ്ടിയിൽ ആകമാനമുള്ള ജനസംഖ്യ 423,895 ആണ്.
ഒരു ജനപ്രിയ വിനോദ സഞ്ചാര, റിസോർട്ട് പ്രദേശമായ ഈ നഗരത്തിൻറെ സമ്പദ് വ്യവസ്ഥയിൽ വമ്പൻ സേവന മേഖലകൾ, വിദ്യാഭ്യാസം, സാങ്കേതികവിദ്യ, ആരോഗ്യ സംരക്ഷണം, ധനകാര്യം, കൃഷി, ഉത്പാദനം എന്നിവയെല്ലാം ഉൾപ്പെടുന്നു.
അവലംബം ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ United States Census 2010
സാന്താ മരിയ ഡീ ഫോസി അൾത്താർപീസ് ഇംഗ്ലീഷ് വിലാസം https://ml.wikipedia.org/wiki/Santa_Maria_dei_Fossi_Altarpiece
1496-1498 നും ഇടയിൽ പിന്റുറിച്ചിയോ ചിത്രീകരിച്ച ഒരു എണ്ണച്ചായാചിത്രമാണ് സാന്താ മരിയ ഡീ ഫോസി അൾത്താർപീസ്.
ഒരു ബലിപീഠത്തിന് വേണ്ടിയുള്ള തടി പാനലിലെ ക്യാൻവാസിലാണ് ഈ ചിത്രം ചിത്രീകരിച്ചിരിക്കുന്നത്.
പെറുഗിയയിലെ നാഷണൽ ഗാലറി ഓഫ് അംബ്രിയയിലെ ശേഖരണത്തിൽ ആണ് ഈ ചിത്രം കാണപ്പെടുന്നത് ചരിത്രം കമ്മീഷൻ
പെറുഗിയയിലെ സാന്താ മരിയ ഡെഗ്ലി ഏഞ്ചലി പള്ളിയുടെ ഉയർന്ന ബലിപീഠത്തിനായി ഈ ചിത്രം ചിത്രീകരിക്കപ്പെട്ടു.
സാന്താ മരിയ ഡീ ഫോസി എന്നും ഈ ചിത്രം അറിയപ്പെടുന്നു.
1496 ഫെബ്രുവരി 14 ന്‌ ഏർപ്പെടുത്തിയ കരാറിൽ മട്ടിയ ഡി ടോമാസോ ഡ റെഗ്ഗിയോയുടെ തടി ഫ്രെയിമിൽ പള്ളിയുടെ മുൻവശത്തെ വാസ്തുവിദ്യയെ അനുകരിച്ചു കൊണ്ടുള്ള ചിത്രീകരണത്തിനായുള്ള വിശദമായ നിർദ്ദേശങ്ങൾ‌ അടങ്ങിയിരിക്കുന്നു.
അലക്സാണ്ടർ ആറാമൻ മാർപ്പാപ്പയുടെ പ്രിയങ്കരനെന്ന നിലയിൽ ചിത്രകാരന് ഉന്നത അധികാരം ലഭിച്ചിരുന്നു.
അദ്ദേഹവുമായി ബോർജിയ അപ്പാർട്ടുമെന്റുകൾ ചിത്രീകരിക്കുന്നതിനുള്ള കരാർ ഒപ്പിട്ടു.
ഏഴ് പ്രധാന പാനലുകളും രണ്ട് പ്രെഡെല്ല പാനലുകളും ഈ ചിത്രത്തിനുണ്ട്.
ഇവാഞ്ചലിസ്റ്റുകളായ മത്തായിയുടെയും മർക്കോസിന്റെയും രണ്ട് ടോണ്ടോകൾക്കിടയിൽ അഗസ്റ്റിൻ ക്രിസ്തു ശിശുവിനെ ദർശനം നടത്തുന്ന ഒരു രംഗം ഇടത് പ്രെഡെല്ല പാനലിൽ കാണപ്പെടുന്നു.
അതേസമയം വലത് പ്രെഡെല്ല പാനലിൽ ലൂക്കിന്റെയും ജോണിന്റെയും ടോണ്ടികൾക്കിടയിൽ മരുഭൂമിയിലെ ജെറോമിനെ ചിത്രീകരിച്ചിരിക്കുന്നു.
ജോൺ സ്നാപകനെയും മഡോണയെയും കുട്ടിയെയും പാനലിൻറെ മധ്യത്തിൽ ചിത്രീകരിച്ചിരിക്കുന്നു.
Predella of Pala di Santa Maria dei Fossi
കന്യാമറിയം സഭയുടെ രക്ഷാധികാരിയായ വിശുദ്ധ ആയിരുന്നു.
ജോണിന് ചുവടെ "ഓ സാന്റോ ഫാൻ‌സിയുല്ലോ, റിമെറ്റി അൽ ഫാൻ‌സിയുലോ ക്വസ്റ്റ ക്രോസ് എന്ന ഇറ്റാലിയൻ ലിഖിതവും കാണപ്പെടുന്നു. Non la porterà [Giovanni] a Dio in favore del mondo, ci sarà un altro" (ഓ വിശുദ്ധ ശിശു, ക്രിസ്തുവായ കുട്ടിക്ക് ഈ കുരിശ് തിരികെ നൽകുക. ലോകത്തിന്റെ നന്മയ്ക്കായി ദൈവത്തിനുവേണ്ടി ഈ കുരിശ് ദൈവത്തിനുവേണ്ടി യോഹന്നാൻ‌ വഹിക്കുകയല്ല മറിച്ച് മറ്റൊരാൾക്ക് വേണ്ടിയായിരിക്കും).
ക്രൈസ്റ്റ് ചൈൽഡ് ഒരു മാതളനാരകം കൈവശം വയ്ക്കുകയും പഴങ്ങൾ അമ്മയുടെ കാലിനുചുറ്റും ചിതറുകയും ചെയ്യുന്നു.
എല്ലാം കഷ്ടാനുഭവത്തിന്റെ പ്രതീകമാണ്.
ഈ വാക്കുകൾക്ക് മുകളിൽ ബി, എൻ എന്നീ അക്ഷരങ്ങൾ ആർട്ടിസ്റ്റിന്റെ ഒപ്പ് എന്ന് വ്യാഖ്യാനിക്കപ്പെടുന്നു.
ഇത് ബി [എർ] എൻ [ആർഡിനസ്] എന്നതിന്റെ ചുരുക്കമാണ്.
മഡോണയുടെ സിംഹാസനത്തിലെ കൊത്തു പണികൾ പുരാതന റോമൻ സാർക്കോഫാഗിയിലുള്ളവരിൽ നിന്ന് പ്രചോദനം ഉൾക്കൊണ്ട് ഇറ്റാലിയൻ നവോത്ഥാനത്തിന്റെ ഭാഗമായി വീണ്ടും കണ്ടെത്തുന്നു.
അതിന്റെ പിന്നിൽ ഒരു അംബ്രിയൻ ഭൂപ്രകൃതിയും ഇതിൽ ചിത്രീകരിച്ചിരിക്കുന്നു.
രണ്ട് പ്രധാന പാനലുകളിൽ ഹിപ്പോയിലെ അഗസ്തീനോസ് (യഥാർത്ഥ പാപത്തെയും കഷ്ടാനുഭവത്തെയും പ്രതീകപ്പെടുത്തുന്ന ഒരു ആപ്പിൾ കൈവശം വച്ചിരിക്കുന്നു) ജെറോം (സാന്താ മരിയ ഡെഗ്ലി ഏഞ്ചലിയെ കാണിക്കുന്ന ഒരു ചെറിയ മോഡൽ കയ്യിലുണ്ടായിരുന്നതിനെ ഒരു പുനർനിർമ്മാണ പ്രോജക്റ്റിനായി പദ്ധതിയിട്ടിരുന്നെങ്കിലും യഥാർത്ഥത്തിൽ ഇത് ഒരിക്കലും പൂർത്തിയായില്ല) എന്നിവരെ ചിത്രീകരിച്ചിരിക്കുന്നു.
അലക്സാണ്ടറിന്റെ കൊട്ടാരത്തിലെ സ്പാനിഷ് തുണിത്തരങ്ങളെ സ്വാധീനിക്കുന്ന സമ്പന്നമായ ട്രോംപ് എൽ ഓയിൽ മതിൽ തോരണങ്ങൾക്കു മുന്നിൽ ഇരുവരും നിൽക്കുന്നു.
ഈ മൂന്ന് പ്രധാന പാനലുകൾക്ക് മുകളിൽ മറ്റൊരു ഇറ്റാലിയൻ ലിഖിതമുണ്ട്.
"ഗാർഡ ഓ മോർട്ടേൽ ഡാ ക്വാലെ സാങ്കു സെ സ്റ്റാറ്റോ റെഡെന്റോ. ഫാ ചെ നോ നോ സിയ സ്കോർസോ ഇൻ‌വാനോ" (ഓ, മർത്യനായ മനുഷ്യാ, നിങ്ങൾ വീണ്ടെടുക്കപ്പെട്ട രക്തം കാണുക. അത് വെറുതെയാകാൻ അനുവദിക്കരുത്.).
കരാർ പ്രകാരം ഉബാൾഡ്, ക്ലെയർവാക്സിലെ ബെർണാഡ്, ജോസഫ്, ബ്രെസിയയിലെ പ്രാദേശിക വിശുദ്ധനായ ഡിഗ്നാമെറിറ്റ ( ഹാഡ്രിയാനിക് പീഡനങ്ങളിൽ രക്തസാക്ഷി), മറ്റ് പോപ്പ്, കർദിനാൾമാർ, ഭക്തർ എന്നിവരുടെ പ്രതിഛായകളും ചിത്രീകരിച്ചിട്ടുണ്ട്.
മറ്റ് പാനലുകൾ എപ്പോഴെങ്കിലും പൂർത്തിയായിട്ടുണ്ടോ അല്ലെങ്കിൽ ചതുരസ്‌തംഭത്തിന്റെ അലങ്കാരത്തിന്റെ ഭാഗമാണോയെന്ന് വ്യക്തമല്ല.
പതിനെട്ടാം നൂറ്റാണ്ടിന്റെ അവസാനത്തിൽ ചിത്രം വിഭജിക്കപ്പെട്ടപ്പോൾ ഈ ചിത്രം നഷ്ടപ്പെട്ടു.
അഗസ്റ്റിനും ജെറോമിനും മുകളിലുള്ള രണ്ട് ചെറിയ സൈഡ് പാനലുകൾ ഇടതുവശത്ത് ഗബ്രിയലും വലതുവശത്ത് മേരിയും സ്ഥിതിചെയ്യുന്ന രണ്ട് ഭാഗങ്ങളുള്ള മംഗളവാർത്ത ചിത്രങ്ങളായി മാറ്റിയിരുന്നു.
അവളുടെ മുറിയിൽ വിചിത്രമായ അലങ്കാരത്തിന്റെ ആദ്യകാല ഉപയോഗം കാണിക്കുന്നു.
അതേസമയം അവളുടെ പുസ്തകങ്ങൾ സമകാലിക ഫ്ലെമിഷ് നിശ്ചല ജീവിതത്തെ സ്വാധീനിച്ച ശൈലിയിൽ വരച്ചിരിക്കുന്നു.
മറ്റൊരു സാങ്കൽപ്പിക മതിലിനു മുന്നിൽ മരിച്ച ക്രിസ്തുവിനെ രണ്ട് മാലാഖമാർ പിന്തുണയ്ക്കുന്നതായി മധ്യ സിമാറ്റിയം കാണിക്കുന്നു.
ഏറ്റവും മുകളിൽ ഒരു പ്രാവിന്റെ രൂപത്തിൽ പരിശുദ്ധാത്മാവിനെ കാണിക്കുന്ന ഒരു ടിമ്പനവും കാണപ്പെടുന്നു.
പൂർണ്ണമായും ഓട്ടോഗ്രാഫ് സൃഷ്ടികളായി കണക്കാക്കപ്പെടുന്ന മറ്റ് ലളിതമായ ചിത്രങ്ങളുടെ ആദ്യ മാതൃകയായി ചിത്രകാരൻ ഈ ചിത്രത്തിൽ മഡോണയുടെ രൂപം സ്വകാര്യ ഭക്തിയ്ക്ക് ഉപയോഗിക്കുന്നത് കണക്കാക്കി ചിത്രീകരിച്ചിരിക്കുന്നു.
മഡോണയും കുട്ടിയും (ഹണ്ടിംഗ്‌ടൺ ലൈബ്രറി, സാൻ മറിനോ, കാലിഫോർണിയ), 1498 ഓടെയുള്ള ബലിപീഠത്തിന്റെ മധ്യ പാനലിന്റെ കൃത്യമായ പുനർനിർമ്മാണം, പിനാകോട്ടെക്ക വത്തിക്കാനയിലെ ദാവൻസാലെ മഡോണ, റോമിലെ വിസ്‌കോണ്ടി-വെനോസ്റ്റ ടോണ്ടോ, യുകെയിൽ കേംബ്രിഡ്ജിലെ ഫിറ്റ്‌സ്‌വില്ലിയം മ്യൂസിയത്തിലെ ചെറിയ മഡോണ, അഷ്മോളിയൻ മ്യൂസിയം , നാഷണൽ ഗാലറി ഓഫ് സ്കോട്ട്ലൻഡ് , ബോസ്റ്റണിലെ ഇസബെല്ല സ്റ്റുവാർട്ട് ഗാർഡ്നർ മ്യൂസിയം എന്നിവയിലെ മറ്റ് ചിത്രങ്ങളും ഇക്കൂട്ടത്തിൽ ഉൾപ്പെടുന്നു.
പതിനെട്ടാം നൂറ്റാണ്ട് വരെ പ്രാദേശിക കലാചരിത്രകാരന്മാർ പ്രശംസിച്ചിരുന്നെങ്കിലും വാസരി ഈ ചിത്രം കണ്ടിരുന്നില്ല.
നെപ്പോളിയൻ അധിനിവേശത്തിൽ പള്ളി അടിച്ചമർത്തപ്പെട്ടപ്പോൾ, ബലിപീഠം വിഭജിക്കപ്പെടുകയും 'പിലാസ്ട്രിനി'യിലെ യഥാർത്ഥ കോർണിസും അലങ്കാര പാനലുകളും നഷ്ടപ്പെടുകയും ചെയ്തു.
1853-ൽ ഈ ചിത്രം വീണ്ടും യോജിപ്പിക്കുകയും ഇന്നത്തെ ഭവനത്തിലേക്ക് മാറ്റുകയും ചെയ്തു.
ഇരുപതാം നൂറ്റാണ്ടിലെ കലാ വിമർശനത്താൽ ഈ ചിത്രം അവഗണിക്കപ്പെട്ടു.
1960-ൽ കാർലി അതിനെ ചിത്രകാരന്റെ കരിയറിലെ ഉന്നതിയിലെത്തിക്കുകയും "അസാധാരണമായ പ്രകാശനം, അതിന്റെ നിറങ്ങളുടെ പുതുമ" എന്നിവയെ പ്രശംസിക്കുകയും ചെയ്തു.
എന്നിരുന്നാലും, ചിത്രകാരന്റെ പ്രാത്സാഹനം കുറഞ്ഞ കാലഘട്ടത്തിലേക്ക് മാറുന്നതിന് തൊട്ടുമുമ്പ് അദ്ദേഹം ഈ ചിത്രം സ്ഥാപിച്ചു.
അതിൽ പുതിയവ കണ്ടുപിടിക്കുന്നതിനുപകരം തന്റെ ഡ്രോയിംഗ് ശേഖരത്തിൽ നിന്നുള്ള രചനകൾ അദ്ദേഹം ഉപയോഗിച്ചു.
അവലംബം ↑ {{ cite web }} :  CS1 maint: unrecognized language ( link ) ↑ (in Italian) Cristina Acidini, Pintoricchio , in Pittori del Rinascimento , Scala, Firenze 2004.
ISBN 88-8117-099-X ↑ (in Italian) Pietro Scarpellini and Maria Rita Silvestrelli, Pintoricchio , F.Motta, Milano 2003.
ISBN 88-7179-394-3
സാന്താ ക്ലാര ഇംഗ്ലീഷ് വിലാസം https://ml.wikipedia.org/wiki/Santa_Clara,_California
സാന്താ ക്ലാര , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാന്താ ക്ലാര കൗണ്ടി യിലെ ഒരു നഗരമാണ്.
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരം 116,468 ജനസംഖ്യയുള്ള ഈ നഗരം  സാൻ ഫ്രാൻസിസ്കോ ഉൾക്കടൽ പ്രദേശത്തെ ജനസംഖ്യയിൽ ഒൻപതാം സ്ഥാനമുള്ള നഗരമാണ്.
സാൻ ഫ്രാൻസിസ്കോ യ്ക്ക് 45 മൈൽ (72 കിലോമീറ്റർ) തെക്ക് കിഴക്കായി  സ്ഥിതിചെയ്യുന്ന ഈ നഗരം, 1777 ൽ 21 കാലിഫോർണിയ മിഷനുകളിലെ എട്ടാമത്തെ മിഷനായ സാന്താ ക്ലാര ഡി ആസിസിൻറെ ഭാഗമായി സ്ഥാപിതമായി.
പിന്നീട് 1852 ൽ ഈ നഗരം സംയോജിപ്പിക്കപ്പെട്ടു.
മിഷൻ, നഗരം, കൗണ്ടി തുടങ്ങിയവയെല്ലാം അസീസിയിലെ വിശുദ്ധ ക്ളാരയുടെ പേരിൽ അറിയപ്പെട്ടു.
സിലിക്കൺ വാലിയുടെ മദ്ധ്യത്തിൽ സ്ഥിതിചെയ്യുന്ന സാന്ത ക്ലാരയിലാണ്  ഇൻറൽ പോലെയുള്ള നിരവധി ഹൈ-ടെക്ക് കമ്പനികളുടെ ആസ്ഥാനങ്ങൾ സ്ഥിതിചെയ്യുന്നത്.
കാലിഫോർണിയ സംസ്ഥാനത്തിലെ ഏറ്റവും പഴക്കം ചെന്ന ഉന്നത വിദ്യാഭ്യാസ സ്ഥാപനമായ സാന്താ ക്ലാര യൂണിവേഴ്സിറ്റി ഇവിടെയാണ്.
ഇത് മിഷൻ സാന്താ ക്ലാര ഡെ ആസിസിന്റെ ചുറ്റുമായി സ്ഥാപിക്കപ്പെട്ടിരിക്കുന്നു.
അവലംബം ↑ ↑ ↑ ↑ ↑ ↑ ↑ ↑ ↑ " Santa Clara University Ethnobiographical Background Archived 2010-05-28 at the Wayback Machine . ."
Santa Clara University .
Retrieved on March 13, 2010.
സാന്താ ക്ലാരിറ്റ
സാന്താ ക്ലാരിറ്റ (ഔദ്യോഗികമായി സിറ്റി ഓഫ് സാന്ത ക്ലാരിറ്റ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചെലെസ് കൗണ്ടി യിലെ നാലാമത്തെ വലിയ നഗരമാണ്.
കാലിഫോർണിയ സംസ്ഥാനത്ത് വലിപ്പത്തിൽ 24-ആം സ്ഥാനമാണ് ഈ നഗരത്തിനുള്ളത്.
നിരവധി സംയോജിപ്പിക്കപ്പെടാത്ത പ്രദേശങ്ങൾ ഈ നഗരത്തോടു കൂട്ടിച്ചേർക്കുകയും ഇത് വലിയതോതിൽ ജനസംഖ്യാ വർദ്ധനവിന് കാരണമാകുകയും ചെയ്തു.
ലോസ് ആഞ്ചലസ് നഗരമദ്ധ്യത്തിൽനിന്ന് 35 മൈൽ (56 കിലോമീറ്റർ) വടക്കുപടിഞ്ഞാറായി സ്ഥിതിചെയ്യുന്ന ഈ നഗരത്തിൽ ഈ സാന്താ ക്ലാരിറ്റ താഴ്വര യുടെ സിംഹഭാഗവും ഉൾപ്പെട്ടിരിക്കുന്നു.
1987 ഡിസംബറിൽ സാന്താ ക്ലരിറ്റ നഗരം സംയോജിപ്പക്കപ്പട്ടുവെങ്കിലും അതിൻറെ ചരിത്രം നിരവധി നൂറ്റാണ്ടുകൾ പിന്നിലേയ്ക്കു നീണ്ടു കിടക്കുന്നു.
ഏതാണ്ട് എ.ഡി 450 ൽ 2,000 അംഗബലമുള്ള ടട്ടാവിയം ജനങ്ങൾ ഇവിടെ പ്രവേശിക്കുകയും അധിവാസമുറപ്പിക്കുകയും ചെയ്തിരുന്നു.
അസീസിയിലെ വിശുദ്ധ ക്ലാരയുടെ പേരിനെ അവലംബിച്ച് ഇവിടെയുള്ള നദിയ്ക്ക് സ്പാനിഷ് പര്യവേഷകർ സാന്താ ക്ലാരിറ്റ നദി യെന്നു നാമകരണം ചെയ്തു.
വടക്കൻ കാലിഫോർണിയ മിഷൻ, കാലിഫോർണിയിലെ സാന്താ ക്ലാര നഗരം എന്നിവയോടു  വ്യത്യസ്തത പുലർത്തുവാനായി താഴ്വരയും കുടിയേറ്റ കേന്ദ്രവും പിന്നീട് "ലിറ്റിൽ സാന്താ ക്ലാര" എന്നറിയപ്പെട്ടു.
കാലക്രമേണ, "ലിറ്റിൽ സാന്ത ക്ലാര" "സാന്റാ ക്ലാരിറ്റയായി മാറി.
അവലംബം ↑ ↑ ↑ ↑ ↑ ↑ California Department of Finance Press Release Archived June 4, 2016, at the Wayback Machine .
സാന്താ ഫെ സ്പ്രിങ്സ്
സാന്താ ഫെ സ്പ്രിങ്സ് , അമേരിക്കൻ ഐക്യനാടുകളി ലെ സംസ്ഥാനമായ കാലിഫോർണിയിയിൽ ലോസ് ആഞ്ചെലസ് കൌണ്ടി യിൽ സ്ഥിതിചെയ്യുന്ന ഒരു നഗരമാണ്.
തെക്കുകിഴക്കൻ ലോസ് ഏഞ്ചെലസ് കൗണ്ടിയിലെ ഗേറ്റ്‍വേ നഗരങ്ങളിൽ ഒന്നാണിത്.
2010 ലെ അമേരിക്കൻ ഐക്യനാടുകളിലെ സെൻസസ് അനുസരിച്ച് ഈ നഗരത്തിലെ ജനസംഖ്യ 16,223 ആയിരുന്നു.
2000 ലെ സെൻസസിൽ ഇവിടയുണ്ടായിരുന്ന 17,438 നേക്കാൾ കുറവാണിത്.
സാന്താ ഫെ നഗരം നിലനിൽക്കുന്ന അക്ഷാംശ രേഖാംശങ്ങൾ 33°56′15″N 118°04′02″W ﻿ / ﻿ 33.937443°N 118.067155°W ﻿ / 33.937443; -118.067155 ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിന്റെ ആകെ വിസ്തീർണ്ണം 8.9 ചതുരശ്ര മൈലാണ് (23 ചതുരശ്ര കിലോമീറ്റർ).
ഇതിൽ 8.9 ചതുരശ്ര മൈൽ പ്രദേശം (23 ചതുശ്ര കിലോമീറ്റർ) കരഭൂമിയും ബാക്കി 0.04 ചതുരശ്ര മൈൽ (0.10 ചതുരശ്ര കിലോമീറ്റർ) പ്രദേശം (0.45 ശതമാനം) ജലഭാഗവുമാണ്.
ഈ നഗരത്തിന്റെ വടക്കുഭാഗത്ത് സംയോജിപ്പിക്കപ്പെടാത്ത വെസ്റ്റ് വൈറ്റിയർ-ലോസ് നീറ്റോസും വടക്കു പടിഞ്ഞാറ് പികോ റിവേറയും പടിഞ്ഞാറ് ഡോവ്നിയും തെക്കുപടിഞ്ഞാറ് നോർവോക്കും തെക്ക് സെറിറ്റോസും കിഴക്ക് ലാ മിറാൻഡ , സംയോജിപ്പിക്കപ്പെടാത്ത സൌത്ത് വൈറ്റിയർ എന്നിവയും വടക്കു കിഴക്കായി വൈറ്റിയറുമാണ് അതിർത്തികളായി വരുന്നത്.
സാന്താ ക്രൂസ് കൗണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ പസഫിക് തീരത്തു സ്ഥിതിചെയ്യുന്ന ഒരു കൌണ്ടിയാണ് സാന്താ ക്രൂസ് കൗണ്ടി (ഔദ്യോഗികപേര്: കൗണ്ടി ഓഫ് സാന്താ ക്രൂസ്).
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 262,382 ആയിരുന്നു.
സാന്താ ക്രൂസ് നഗരമാണ് കൗണ്ടിയുടെ ആസ്ഥാനം.
1850 ൽ സംസ്ഥാന രൂപവത്കരിച്ച കാലത്ത് സ്ഥാപിതമായ യഥാർത്ഥ കൗണ്ടികളിലൊന്നാണ് സാന്താ ക്രൂസ് കൗണ്ടി,.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുപ്രകാരം ഈ കൗണ്ടിയുടെ വിസ്തീർണ്ണം ഏകദേശം  607 ചതുരശ്ര മൈൽ (1,570 ചതുരശ്ര കിലോമീറ്റർ) ആണ്.
ഇതിൽ 445 ചതുരശ്ര മൈൽ (1,150 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 162 ചതുരശ്ര മൈൽ (420 ചതുരശ്ര കിലോമീറ്റർ) അതായത് 27 ശതമാനം പ്രദേശം ജലം ഉൾപ്പെട്ടതുമാണ്.
ഇതു വിസ്തീർണ്ണമനുസരിച്ച് കാലിഫോർണിയയിലെ രണ്ടാമത്തെ ഏറ്റവും ചെറിയ കൗണ്ടിയും ആകെ പ്രാദേശിക വിസ്തീർണ്ണമനുസരിച്ച് മൂന്നാമത്തെ ചെറിയ കൌണ്ടിയുമാണ്.
കാലിഫോർണിയയിലെ മൊത്തം കൌണ്ടികളിൽ സാൻ ഫ്രാൻസിസ്കോ മാത്രമാണ് ഏറ്റവും വലിപ്പം കുറഞ്ഞത്.
രാമലീല ഇംഗ്ലീഷ് വിലാസം https://ml.wikipedia.org/wiki/Ramaleela_(film)
2017-ൽ പുറത്തിറങ്ങിയ മലയാളചലച്ചിത്ര രാഷ്ട്രീയ ഗൂഢാലോചന ത്രില്ലർ സിനിമയാണ് രാമലീല .
അരുൺ ഗോപി സംവിധാനം ചെയ്ത സിനിമയാണിത്.
ദിലീപ് , മുകേഷ് , കലാഭവൻ ഷാജോൺ , പ്രയാഗ മാർട്ടിൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
മുളകുപ്പാടം ഫിലിംസിന്റെ ബാനറിൽ ടോമിച്ചൻ മുളകുപ്പാടം ആണു സിനിമ നിർമ്മിച്ചത്.
മലയാളത്തിൽ സമീപകാലത്ത് ഏറ്റവുമധികം ചർച്ച ചെയ്യപ്പെടുകയും വിതരണം മാറ്റിവെയ്ക്കപ്പെടുകയും ചെയ്ത സിനിമയാണു രാമലീല.
സിനിമയിലെ നായകനായ രാമനുണ്ണിയെ അവതരിപ്പിച്ച ദിലീപിന്റെ സംഘം ഒരു ചലച്ചിത്ര നടിയെ തട്ടിക്കൊണ്ടുപോയ കേസിൽ പ്രതിചേർത്ത് പൊലീസ് അറസ്റ്റ് ചെയ്ത സന്ദർഭം ഒത്തു വന്നതാണിതിനു കാരണമായത്.
കമ്മ്യൂണിസ്റ്റ് പാർട്ടി (സി.ഡി.പി. - കമ്മ്യൂണിസ്റ്റ് ഡെമോക്രാറ്റിക് പാർട്ടി) നേതാവായ അമ്പാടി മോഹനനെ ( വിജയരാഘവൻ ) അധിക്ഷേപിച്ചതിനെത്തുടർന്ന് പാർട്ടി എം. എൽ. എ. ആയിരുന്ന അഡ്വക്കേറ്റ് രാമനുണ്ണി ( ദിലീപ് ) സിഡിപിയിൽ നിന്നും പുറത്താക്കപ്പെടുന്നു.
തുടർന്ന് രാമനുണ്ണി എതിരാളിയായ കോൺഗ്രസ് പാർട്ടിയിൽ (എൻ. എസ്. പി. - നാഷണലിസ്റ്റ് സെക്കുലർ പാർട്ടി) ചേരുന്നു.
ഒരു കമ്മ്യൂണിസ്റ്റ് കുടുംബത്തിൽ ജനിച്ചു വളർന്ന അനശ്വര രക്തസാക്ഷിയുടെ മകനായിട്ടു പോലും രാമനുണ്ണി കോൺഗ്രസ്സിൽ ചേർന്നു പ്രവർത്തിക്കുന്നത് അമ്മ രാഗിണി ( രാധിക ശരത്‌കുമാർ ) ശക്തമായി എതിർക്കുന്നുണ്ട്.
രാമനുണ്ണിക്കു നേരെയുള്ള ഭീഷണിയും മറ്റും ഉള്ളതിനാൽ സ്വയരക്ഷയ്ക്കായുള്ള തോക്കിന്റെ ലൈസൻസിനായി അപേക്ഷിക്കുന്നു.
അങ്ങനെ അപേക്ഷിച്ചു കാര്യങ്ങൾ കരസ്ഥമാക്കിയതും പിന്നീട് വിവാദമായി മാറുന്നു.
തുടർന്നു വരുന്ന തെരഞ്ഞെടുപ്പിൽ രാമനുണ്ണി കോൺഗ്രസ് നേതാവായി മത്സരരംഗത്ത് വരുന്നത്  എൻ.പി.എസിന്റെ പ്രമുഖ രാഷ്ട്രീയ നേതാവ് ഉദയഭാനുവിനെ ( സിദ്ദിഖ് ) ദേഷ്യം പിടിപ്പിക്കുന്നു.
ഇതിനെതിരെ കമ്മ്യൂണിസ്റ്റ് പാർട്ടി സ്ഥാനാർത്ഥിയായി അമ്പാടി മോഹൻ തെരഞ്ഞെക്കുന്നത് രാമനുണ്ണിയുടെ അമ്മയായ രാഗിണിയെ തന്നെയാണ്.
തെരഞ്ഞെടുപ്പുരീതികൾ കൊഴുത്തുവരുന്നതിനിടയ്ക്ക് ഒരു ഫുട്ബോൾ മത്സരം നടക്കുന്ന സ്ഥലത്തു വെച്ച് അമ്പാടി മോഹനൻ വെടിയേറ്റ് മരിച്ചുവീഴുന്നു.
അപ്പോൾ ഗാലറിയിൽ രാമനുണ്ണിയും സഹപ്രവർത്തകനായ തോമസ് ചാക്കോയും ( കലാഭവൻ ഷാജോൺ ) ഉണ്ടായിരുന്നത് സംശയത്തിന്റെ നിഴൽ അവരിലേക്ക് നീളുവാൻ കാരണമാവുന്നു.
അന്വേഷണ ഉദ്യോഗസ്ഥനായ പോൾസൺ ദേവസി ( മുകേഷ് ) രാമനുണ്ണിയെ അറസ്റ്റു ചെയ്യാൻ പാകത്തിലുള്ള പല തെളിവുകളും കണ്ടെത്തുന്നു, രാമനുണ്ണിയുടെ സ്വയരക്ഷാർത്ഥമുള്ള തോക്കിലെ അതേ വെടിയുണ്ട അമ്പാടി മോഹനന്റെ ശരീരത്തിൽ നിന്നും ലഭിച്ചതും രാമനുണ്ണിയുടെ തോക്കിൽ ഒരു ഉണ്ട ഇല്ലാതിരുന്നതും അടങ്ങുന്ന നിരവധി തെളിവുകൾ കൂട്ടത്തിൽ ഉണ്ടായിരുന്നു.
രാമനുണ്ണിയും തോമസ് ചാക്കോയും പൊലീസ് കസ്റ്റഡിയിൽ നിന്നും സമർത്ഥമായി രക്ഷപ്പെട്ട് സുഹൃത്തായ വി.ജി. മാധവന്റെ ( രഞ്ജി പണിക്കർ ) അടുത്തെത്തുന്നു.
മാധവന്റെ മകൾ ഹെലന ( പ്രയാഗ മാർട്ടിൻ ) അവരെ പൊലീസിൽ നിന്ന് മറയ്ക്കാൻ സഹായിക്കുന്നു.
രണ്ടുപേരെയും ഗോവയ്ക്കടുത്തുള്ള ഒരു ദ്വീപിലെ റിസോർട്ടിലേക്ക് ഹെലന മാറ്റിപ്പാർപ്പിക്കുന്നു.
യഥാർത്ഥ കുറ്റവാളിയെ കണ്ടെത്തുന്നതിനായി രാമനുണ്ണി, തോമസ് ചാക്കോ എന്നിവരുടെ അവിടുത്തെ ജീവിതചര്യകൾ അദൃശ്യമായ ക്യാമറകളിലൂടെ പകർത്തി കൃത്യമായി തന്നെ ടെലിവിഷൻ വഴി വെളിപ്പെടുത്താൻ ഹെലനയ്ക്കാവുന്നു.
കമ്മ്യൂണിസ്റ്റ് നേതാവ് അമ്പാടി മോഹനനും കോൺഗ്രസ് നേതാവ് ഉദയഭാനുവും രാമനുണ്ണിയുടെ അച്ഛന്റെ മരണത്തിനു കാരണമായി എന്ന് പൊതുജനം മാധ്യമസഹായത്താൽ മനസ്സിലാക്കുന്നു.
തെളിവുകൾ എല്ലാം കോൺഗ്രസ്സ് നേതാവായ ഉദയഭാനുവിനെതിരായതിനാൽ ഉദയഭാനുവിനെ അറസ്റ്റു ചെയ്യുന്നു.
തന്റെ നിരപരാധിത്വം തെളിയിച്ചതോടെ രാമനുണ്ണി സ്വതന്ത്ര സ്ഥാനാർഥിയായി വിജയിക്കുകയും സ്വദേശത്തേക്ക് മടങ്ങുകയും ചെയ്തു.
രാമനുണ്ണി തന്റെ അനുയായികളാൽ പ്രശംസിക്കുകയും അവന്റെ അമ്മ പോലും വീണ്ടും അവനിൽ അഭിമാനിക്കുകയും ചെയ്യുന്നു.
കഥ ഇവിടെ കഴിയുന്നില്ല.
ഇതിലെ ക്ലൈമാക്സ് വരുന്നത് ഇതിനൊക്കെ ശേഷമാണ്.
യഥാർത്ഥ കൊലയാളി രാമനുണ്ണി തന്നെയാണെന്ന് ഇതിൽ വ്യക്തമാകുന്നതാണ് ട്വിസ്റ്റ്.
രാമനുണ്ണി എം.എൽ.എ രാധിക ശരത്കുമാർ ...
രാഗിണി രാഘവൻ മുകേഷ് ...
ഡി. വൈ.എസ്.പി പോൾസൺ ദേവസ്സി കലാഭവൻ ഷാജോൺ ...
തോമസ് ചാക്കോ (ടി.സി.) പ്രയാഗ മാർട്ടിൻ ...
ഹെലന മാധവൻ വിജയരാഘവൻ ...
അമ്പാടി മോഹനൻ സിദ്ദിഖ് ...
ഉദയഭാനു സുരേഷ് കൃഷ്ണ ...
തീക്കുന്നി ചന്ദ്രൻ രഞ്ജി പണിക്കർ ...
വി.ജി. മാധവൻ അശോകൻ ...
ഐ.ജി ബാലചന്ദ്രൻ സായികുമാർ ...
സഖാവ് സുഗതൻ ജി. സുരേഷ് കുമാർ ...
സാഗർ നാഗമ്പടം ലെന ...
ഓൾഗ ജോൺ സലിം കുമാർ ...
സുമേഷ് വെഞ്ഞാറ ചാളി പാലാ ..
എസ്.ഐ. സോമൻ അനിൽ മുരളി ...
സുധി സാദിഖ് ...
രാജേന്ദ്രൻ കലാഭവൻ ഷാജു ...
പ്രകാശൻ ശ്രീജിത്ത് രവി ...
സിബി ചാക്കോ അമീർ നിയാസ് ...
സി.ഐ. ദീപക് ടോമിച്ചൻ മുളകുപാടം ...
സ്വയം റോമിൻ ആന്റണി ...
അജയ് മുരളി ...
സഖാവ് രാഘവൻ (ചിത്രം മാത്രം) വിനോദ് കെടാമംഗലം ...
ഡ്രൈവർ പുഷ്പൻ അവലംബം പുറം കണ്ണികൾ രാമലീല ഇന്റർനെറ്റ് മൂവി ഡാറ്റാബേസിൽ
രാമവർമ (വിവക്ഷകൾ)
രാമ വർമ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
രാമ വർമ്മ (1724-1729) - തിരുവിതാംകൂർ രാജാവ് രാമ വർമ്മ VIII - കൊച്ചി രാജാവ് രാമ വർമ്മ X - കൊച്ചി രാജാവ് മൂലം തിരുനാൾ രാമവർമ്മ - 1885 മുതൽ 1924 വരെ തിരുവിതാംകൂർ ഭരിച്ചിരുന്ന രാജാവ് ശ്രീമൂലം തിരുനാൾ മഹാരാജാവ്.
മൂലം തിരുനാൾ രാമവർമ്മ രണ്ടാമൻ - 2013 മുതൽ തിരുവിതാംകൂറിന്റെ തലമുതിർന്ന അംഗം, അധികാരമുണ്ടായിരുന്നെങ്കിലെ മഹാരാജാവ്.
രാമയ്യൻ ദളവ ഇംഗ്ലീഷ് വിലാസം https://ml.wikipedia.org/wiki/Ramayyan_Dalawa രാമയ്യൻ ദളവ
വളരെ വേഗം തന്നെ രാജാവിന്റെ പ്രീതി സമ്പാദിച്ച അദ്ദേഹം ദളവാ താണു പിള്ള മരിച്ചപ്പോൾ പുതിയ ദളവാ ആയി നിയമിക്കപ്പെട്ടു .
രാമയ്യൻ ദളവയുടെ കാലശേഷം അനുജനായ ഗോപാലയ്യൻ സർ‌വീസിൽ പ്രവേശിക്കുകയും ക്രമേണ ദളവാ ആയി തീരുകയൂം ചെയ്തിട്ടുണ്ട് .
അവലംബം 1 2 .
[മാർ‌ത്തണ്ഡവർ‌മ്മ:ആധുനിക തിരുവതാംകൂറിന്റെ ഉദയം ഡോ എ.പി ഇബ്രാഹിംകുഞ്ഞ്]
രാമലിംഗസ്വാമികൾ ഇംഗ്ലീഷ് വിലാസം https://ml.wikipedia.org/wiki/Ramalinga_Swamigal
പത്തൊൻപതാം നൂറ്റാണ്ടിൽ ജീവിച്ചിരുന്ന ആത്മീയാചാര്യന്മാരിൽ പ്രമുഖനായിരുന്നു വള്ളാളർ എന്നറിയപ്പെടുന്ന രാമലിംഗർ അഥവാ രാമലിംഗസ്വാമികൾ ( ഒക്ടോബർ 5 , 1823 - ജനുവരി 30 , 1874 ) (ഇംഗ്ലീഷ്: Saint Ramalinger).
ആത്മീയതയോടൊപ്പം സാമൂഹ്യസേവനം ചര്യയായി മാറ്റിയ യോഗിവര്യനായിരുന്നു ഇദ്ദേഹം.
1823ൽ ചിദംബരത്തിനടുത്തുള്ള മരുദൂർ ഗ്രാമത്തിൽ രാമയ്യാ പിള്ളയുടേയും ചിന്നമ്മയാറുടേയും അഞ്ചാമത്തെ മകനായി ജനനം.
കുട്ടിക്കാലം മദ്രാസ്സിലായിരുന്നു .
സ്കൂൾ പഠനത്തിനു പോകാതെ അടുത്തുള്ള കോവിലുകളിൽ ‍ധ്യാനനിരതനായി കഴിയാനായിരുന്നു ചെറുപ്പത്തിൽ തന്നെ താൽപ്പര്യം.
ഒൻപതാം വയസ്സിൽ ഭക്തിഗാനങ്ങളും ശ്ലോകങ്ങളും രചിച്കു തുടങ്ങി.
മുരുകനെക്കുറിച്ചുള്ള ദേവമണിമാല ഏറെ പ്രസിദ്ധം.
ഒരിക്കൽ ആധ്യാത്മിക പ്രഭാഷണങ്ങൾക്കും പുരാണപാരായണങ്ങൾക്കും പോയിരുന്ന സഹോദരന്‌ പകരക്കാരനാകേണ്ടി വന്നു.
63 ശൈവനായനാരന്മാരെക്കുറിച്ചു ചേക്കിഴാതർ എഴുതിയ പെരിയപുരാണമായിരുന്നു അന്നത്തെ വിഷയം.
അന്നത്തെ പ്രഭാഷണത്തിൽ ആകൃഷ്ഠരായ ജനത്തിനു പിന്നീടു രാമലിംഗർ പ്രഭാഷണം ചെയ്താൽ മതിയെന്നായി.
തുടർന്നു ജ്യേഷ്ഠന്റെ സ്ഥാനം അനുജനു ലഭിച്ചു.
സമുദായസേവനമാണ്‌ മോക്ഷത്തിനുള്ള മാർഗ്ഗം എന്നായിരുന്നു അദ്ദേഹത്തിന്റെ മതം.
മതം ഇരുട്ടിൽ തപ്പുന്നു എന്നായിരുന്നു അദ്ദേഹം പറഞ്ഞിരുന്നത്‌ ഭൂതദയയാൽ മാത്രമേ മോക്ഷം കിട്ടുകയുള്ളൂ എന്നദ്ദേഹം ഉദ്ഘോഷിച്ചു.
വഡലൂരിൽ സത്യജ്ഞാനസഭ തുടങ്ങിയ അദ്ദേഹം ഭൗതികകാര്യങ്ങൾക്കും ആത്മീയ കാര്യങ്ങൾക്കും തുല്യ പ്രാധാന്യം കൊടുത്തു.
ജാതി മത വർഗ്ഗ ഭേദമന്യേ മനുഷ്യകുലത്തെ ഒന്നായി കണ്ട സാമൂഹ്യ പരിഷ്കർത്താവായിരുന്നു രാമലിംഗർ.
ശുദ്ധസന്മാർഗ്ഗസഭ സ്ഥാപിച്ചത് രാമലിംഗരാണ്‌.
മത വൈരം പാടില്ല, എല്ലാവരും ഒരേ പിതാവിന്റെ മക്കൾ, പർസ്പരം സ്നേഹിച്ചും സഹായിച്ചും കഴിയുക, ആഗോള സാഹോദര്യം തുടങ്ങിയവയായിരുന്നു ആദർശങ്ങൾ.
ഇതുകൂടാതെ സത്യജ്ഞാനസഭയും ഇദ്ദേഹം തുടങ്ങിയിട്ടുണ്ട്.
തമിഴിൽ അദ്ദേഹം ഏതാനും കൃതികൾ രചിച്ചു.1865ൽ മുടക്കമില്ലാതെ അന്നദാനം നടത്താൻ ധർമ്മശാല തുറന്നു.
അവിടത്തെ അടുപ്പിലെ തീ നാളിതു വരെ കെട്ടിട്ടില്ല.
അന്ന ദാനം മഹാപുണ്യം എന്നതായിരുന്നു അദ്ദേഹത്തിന്റെ മതം.
ആരാധകരുടേയും ശിഷ്യരുടേയും മുൻപിൽ വച്ച്‌ 1874ൽ അദ്ദേഹം അപ്രത്യക്ഷനായി.
ഭാരത സർക്കാർ 2007ൽ അദ്ദേഹത്തിന്റെ സ്മരണക്കായി 5 രൂപയുടെ സ്റ്റാമ്പ്‌ പുറത്തിറക്കി.
അവലംബം S.P.Annamalai,The Life and Teachings of Saint Ramalingar, Bharatiya Vidya Bhavan, Mumbai, 1973 പുറത്തേക്കുള്ള കണ്ണികൾ http://www.amazon.co.uk/life-teachings-Saint-Ramalingar/dp/B0000CQ5BK http://www.vallalar.net/vallalar/about_vallalar_eng_1.htm Archived 2016-03-04 at the Wayback Machine .
http://www.vallalar.org/WebComponents/FrontPage.aspx?viewname=enArcheives WebSiteId=1 bm=8 by=2007%5Bപ്രവർത്തിക്കാത്ത+കണ്ണി%5D http://www.levity.com/alchemy/ramaling.html Archived 2008-10-05 at the Wayback Machine .
Online articles on Vallalar Stamp
രാമരാജാബഹദൂർ ഇംഗ്ലീഷ് വിലാസം https://ml.wikipedia.org/wiki/Ramarajabahadoor
സി.വി. രാമൻപിള്ളയുടെ മൂന്നാമത്തെ ചരിത്രാഖ്യായികയാണ് 1918-ൽ പ്രസിദ്ധീകരിച്ച രാമരാജാബഹദൂർ .
ധർമ്മരാജയുടെ തുടർച്ചയായാണ് ഈ ഗ്രന്ഥം രചിക്കപ്പെട്ടിട്ടുള്ളത്.
രാമൻപിള്ള 61-ആം വയസ്സിലാണ് ഈ ഗ്രന്ഥം രചിച്ചത്.
1918, 1919 കളിലായി ഗ്രന്ഥം രണ്ടു ഭാഗങ്ങളിലായാണ് പ്രസിദ്ധപ്പെടുത്തിയത്.
തിരുവിതാംകൂറും ടിപ്പുസുൽത്താനുമായുള്ള യുദ്ധമാണ് ഈ കഥയിലെ ഇതിവൃത്തം.
ടിപ്പുവിനെ തിരുവിതാംകൂർ സൈന്യം പരാജയപ്പെടുത്തി മലബാറിലേക്ക് ഓടിക്കുന്നതാണ് നോവൽ.
ദിവാൻ സ്ഥാനത്തേക്കെത്തിയ രാജാകേശവദാസാണ് നായകകഥാപാത്രം.
രാമമംഗലം നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ എറണാകുളം ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് കോതകുളങ്ങര.
പ്രമുഖ കോൺഗ്രസ് നേതാവ് ഇ.
പി. പൗലോസ് ആയിരുന്നു സാമാജികൻ .
സ്വതന്ത്രൻ കോൺഗ്രസ് BDJS സിപിഐ(എം) ബിജെപി സിപിഐ JD(S) പിഎസ്‌പി വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 1960 55325 49931 12577 ഇ.
പി. പൗലോസ് 32448 കോൺഗ്രസ് പി.വി എബ്രഹാം 19871 സി.പി.ഐ പോൾ കുന്നിൽ 748 സ്വത 1957 49763 35917 6498 20086 പരമേശ്വരൻ നായർ 13588 നാരായണൻ നമ്പൂതിരി 5180 അവലംബം ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1957_ST_REP.pdf
രാമമൂർത്തി ബാലസുബ്രഹ്മണ്യം
ഒരു ഇന്ത്യൻ ന്യൂറോസർജൻ, രചയിതാവ്, എഡിറ്റർ, ഇന്ത്യയിലെ നാഡീശസ്ത്രക്രിയയുടെ ഒരു തുടക്കക്കാരൻ, പലപ്പോഴും ഇന്ത്യയിലെ നാഡീശസ്ത്രക്രിയയുടെപിതാവ് എന്നുതന്നെ അംഗീകരിക്കപ്പെട്ട ആളാണ് രാമമൂർത്തി ബാലസുബ്രഹ്മണ്യം (30 ജനുവരി 1922 - 13 ഡിസംബർ 2003).
1950 ൽ ചെന്നൈ ഗവൺമെന്റ് ജനറൽ ഹോസ്പിറ്റലിൽ ന്യൂറോ സർജറി വകുപ്പ് സ്ഥാപിച്ചു മദ്രാസ് മെഡിക്കൽ കോളേജിലെ ന്യൂറോ സർജറി വകുപ്പ്, 1970 കളിൽ മദ്രാസിലെ ന്യൂറോളജി ഇൻസ്റ്റിറ്റ്യൂട്ട് സ്ഥാപിച്ചു.
ഇന്ത്യയിലെ ന്യൂറോ സർജറി രംഗത്തെ സമഗ്ര സംഭാവനയ്ക്കുള്ള പദ്മ ഭൂഷൺ , ധന്വന്തരി അവാർഡ് എന്നിവ അദ്ദേഹത്തിന് ലഭിച്ചു.
ശീർകാഴിയിലാണ് അദ്ദേഹം ജനിച്ചത്.
പിതാവ് ക്യാപ്റ്റൻ ടി എസ് ബാലസുബ്രഹ്മണ്യം അന്ന് സർക്കാർ ആശുപത്രിയിൽ അസിസ്റ്റന്റ് സർജനായിരുന്നു.
ഇംഗ്ലീഷ് ദിനപത്രമായ ദി ഹിന്ദുവിന്റെ സ്ഥാപകരിലൊരാളായ ശ്രീ ജി. സുബ്രഹ്മണ്യ അയ്യർ ആയിരുന്നു അദ്ദേഹത്തിന്റെ മുത്തച്ഛന്റെ സഹോദരൻ.
അദ്ദേഹം ട്രിച്ചിയിലെ ഇആർ ഹൈസ്കൂളിൽ പഠിച്ചു.
മദ്രാസ് മെഡിക്കൽ കോളേജിൽ നിന്ന് ജനറൽ സർജറിയിൽ എം.എസ് പൂർത്തിയാക്കിയ അദ്ദേഹം 1947 ൽ എഡിൻ‌ബർഗിൽ എഫ്‌ആർ‌സി‌എസ് പൂർത്തിയാക്കി.
1960 ൽ ഡോ. ബി. രാമമൂർത്തിയും സംഘവും ഡോ. വി. ബാലസുബ്രഹ്മണ്യം, എസ്. കല്യാണരാമൻ , ടി എസ് കനക എന്നിവരും ന്യൂറോളജിസ്റ്റുകളായ ജി.അർജുന്ദാസും കെ.ജഗന്നാഥനും സ്റ്റീരിയോടാക്റ്റിക് സർജറി നടപടിക്രമങ്ങൾ നടത്തിയ ഇന്ത്യയിലെ ആദ്യ ടീമായി.